- Hindi News
- National
- शहर मंे हाइवे पर 4 मीटर अतिक्रमण, सीवरेज के लिए जमीन नहीं, अब दो विभाग हुए आमने सामने
शहर मंे हाइवे पर 4 मीटर अतिक्रमण, सीवरेज के लिए जमीन नहीं, अब दो विभाग हुए आमने-सामने
शहरसे गुजर रहे हाइवे के पास प्रस्तावित सीवरेज की ट्रंक लाइन को लेकर आरयूआईडीपी एनएचएआई के अफसर आमने-सामने हो गए हैं।
हाल ही में डेढ़ करोड़ रुपए की लागत से अंबेडकर चौराहे से लेकर शहीद सर्किल तक 3.2 किलोमीटर लंबी सीवर लाइन मंजूर हुई है। एनएचएआई के अफसरों ने आनन-फानन में काम शुरू कर दिया, लेकिन सीवरेज के लिए जगह नहीं छोड़ी।
अब आरयूआईडीपी ने पाइप डाल दिए, लेकिन हाइवे के पास खाली जमीन नहीं होने से काम अटक गया है। कलेक्टर सुधीर शर्मा की अध्यक्षता में दो बार आयोजित हुई बैठक में मसौदा तैयार होने के बावजूद सीवर लाइन का काम खटाई में पड़ गया है।
बाड़मेर. शहर से गुजरता हाइवे जिसके दोनों ओर है चार मीटर अतिक्रमण।
आरयूआईडीपी के अधिशासी अभियंता बंशीधर पुरोहित ने एनएच के पास चौहटन चौराहे से शहीद सर्किल तक 3.2 किलोमीटर सीवर लाइन बिछाने की अनुमति देने को लेकर एनएचएआई के परियोजना निदेशक को दो बार पत्र भेजे। इसमें कलेक्टर की बैठक में दिए निर्देशों का हवाला देते हुए जनहित को ध्यान में रखते हुए अनुमति का आग्रह किया गया। लेकिन अभी तक एनएचएआई ने जवाब ही नहीं दिया।
शहर के चौहटन चौराहे से लेकर शहीद सर्किल तक 3.2 किलोमीटर लंबे एनएच की सेंटर लाइन से एक तरफ 27 मीटर जमीन आरक्षित है। एनएचएआई ने पुराने हाइवे की ड्राइंग तैयार कर परिवहन मंत्रालय से एप्रुवल ले ली। इसके आधार पर वर्क ऑर्डर दे दिया। जबकि मौके पर 23 मीटर ही जमीन खाली है। यानि 4 मीटर जमीन पर अतिक्रमण है। अफसरों ने अतिक्रमण हटाए बिना ही हाइवे का काम शुरू कर दिया और ड्राइंग ही बदल डाली। पहले हाइवे के बीचों बीच पानी की निकासी का नाला प्रस्तावित था। बाद में हाइवे के दोनों तरफ नाले प्रस्तावित कर दिए। इस वजह से हाइवे की जमीन कम पड़ गई।
धूप में दो घंटे की लताड़, मिला आश्वासन
चामुंडाचौराहे के पास निर्माणाधीन हाइवे पर पहुंचे नगरपरिषद सभापति आयुक्त ने एनएचएआई के प्रशांत दुबे समेत करीब आधा दर्जन इंजीनियर्स को मौके पर बुला दिया। यहां पर करीब दो घंटे तक धूप में खड़े रहकर जनप्रतिनिधियों अधिकारियों ने इंजीनियर्स को जमकर लताड़ पिलाई। इसके बाद आश्वासन दिया कि प्रपोजल को मंजूरी दिलाएंगे।
गांधीनगर, शास्त्रीनगर समेत आधा दर्जन कॉलोनियां की सीवर लाइनें जोड़ने को प्रस्तावित ट्रंक लाइन का काम की एनएचएआई से अनुमति नहीं मिलने से लोगों में आक्रोश है। गुरुवार को सभापति लूणकरण बोथरा, तनसिंह चौहान, आयुक्त श्रवण विश्नोई समेत कई जनप्रतिनिधि मौके पर पहुंचे। एनएचएआई आरयूआईडीपी के अफसरों को बुलाकर ट्रंक लाइन का काम शुरू करने को लेकर चर्चा की। इस दौरान सभापति बोथरा ने कहा कि एनएच की ड्राइंग बनाने से पहले शहर की आधारभूत सुविधाओं का ध्यान क्यूं नहीं रखा गया। एनएच की प्रस्तावित जमीन खाली नहीं थी तो अतिक्रमण हटाते। तनसिंह चौहान ने कहा कि पानी निकासी की व्यवस्था की जाए। इसके बाद ही काम शुरू किया जाए। आप लोग सड़क बनाकर चले जाओगे और पीछे शहर की जनता परेशानी होती रहेगी। पार्षद बांकाराम चौधरी समेत अन्य लोगों ने भी इस मुद्दे को लेकर एनएचएआई के अफसरों को खूब खरी खोटी सुनाई।
tgl_Latn sot_Latn hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva